section_heading: Hajduk Split
paragraph_text: Tamo je već igrajući za kadete ozlijedio koljeno, koje će ga pratiti narednih nekoliko godina. Kao tinejdžer već je bio na glasu kao nasljednik Alena Bokšića, a isticao se ponajviše nebeskim skokom i igranjem glavom. Prvi nastup za seniorsku momčad upisao je sa 17 godina pod vodstvom Zorana Vulića, zatim je par puta ulazio s klupe ali ga je s vremenom sve više mučilo koljeno koje je kasnije bilo podvrgnuto operacijskom zahvatu.